Source: http://m.outland-shop.eu/page/rules/
Timestamp: 2019-09-18 09:54:55+00:00

Document:
outland-shop.eu » Nákupný poriadok
Práva z chybného plnenia a reklamácie
1.1. Tieto obchodné podmienky (ďalej len „obchodné podmienky“) obchodnej spoločnosti Outland s.r.o. so sídlom Adyho 2935/6, 98401 Lučenec, IČO: 43945571, IČ DPH: SK2022546559, zapísanej v obchodnom registri OS v Banskej Bystrici, odd. Sro, vl.č. 14330/S, (ďalej len „predávajúci“) upravujú vzájomné práva a povinnosti zmluvných strán vzniknuté v súvislosti alebo na základe kúpnej zmluvy (ďalej len „kúpna zmluva“) uzatvárané medzi predávajúcim a inou fyzickou alebo právnickou osobou (ďalej len „kupujúci“) prostredníctvom internetového obchodu predávajúceho. Internetový obchod je predávajúcim prevádzkovaný na internetovej adrese www.outland-shop.eu, a to prostredníctvom webového rozhrania (ďalej len „webové rozhranie obchodu“).
1.2. Obchodné podmienky ďalej upravujú práva a povinnosti zmluvných strán pri využívaní webovej stránky predávajúceho umiestnenej na adrese www.outland-shop.eu (ďalej len „webová stránka“) a ďalšie súvisiace právne vzťahy. Obchodné podmienky sa nevzťahujú na prípady, keď osoba, ktorá má v úmysle nakúpiť tovar od predávajúceho, je právnickou osobou, či osobou, ktorá koná pri objednávaní tovaru v rámci svojej podnikateľskej činnosti alebo v rámci svojho samostatného výkonu povolania.
2.1. Na základe registrácie kupujúceho uskutočnenej na webovej stránke môže kupujúci pristupovať do svojho užívateľského rozhrania, najmä pristupovať k informáciám o aktuálne predávaných produktoch. O novo publikovaných produktoch je kupujúci informovaný pravidelnými e-mailami, ktorých príjem môže zrušiť vo svojom užívateľskom účte alebo kliknutím na príslušný odkaz umiestnený v každom e-maily. Predávajúci nemá povinnosť tieto e-maily posielať všetkým kupujúcim.
2.2. Zo svojho užívateľského rozhrania môže kupujúci vykonávať objednávanie tovaru (ďalej len „užívateľský účet“). Kupujúci môže vykonávať objednávanie tovaru tiež bez registrácie priamo z webového rozhrania obchodu.
2.6. Predávajúci môže zrušiť užívateľský účet, a to najmä v prípade, keď kupujúci svoj užívateľský účet dlhšiu dobu nevyužíva, či v prípade, keď kupujúci poruší svoje povinnosti vyplývajúce z kúpnej zmluvy vrátane obchodných podmienok.
3.1. Webové rozhranie obchodu obsahuje zoznam tovaru ponúkaného predávajúcim na predaj, a to vrátane uvedenia cien jednotlivého ponúkaného tovaru. Ceny ponúkaného tovaru sú uvedené vrátane dane z pridanej hodnoty a všetkých súvisiacich poplatkov. Ponuka predaja tovaru a ceny tohto tovaru zostávajú v platnosti po dobu, kedy sú zobrazované vo webovom rozhraní obchodu a nevypršala lehota časovo obmedzenej kampane, ak bol tovar súčasťou takejto kampane. Týmto ustanovením nie je obmedzená možnosť predávajúceho uzatvoriť kúpnu zmluvu za individuálne dojednaných podmienok. Akákoľvek prezentácia tovaru umiestnená vo webovom rozhraní obchodu je informatívneho charakteru. Všetky ponuky predaja tovaru umiestnené vo webovom rozhraní obchodu sú nezáväzné a predávajúci nie je povinný uzatvoriť kúpnu zmluvu ohľadom tohto tovaru.
3.2. Webové rozhranie obchodu obsahuje aj informácie o nákladoch spojených s balením a dodaním tovaru. Informácie o nákladoch spojených s dodaním tovaru sú uvedené vo webovom rozhraní – podrobnejšie nájdete tu.
* objednávanom tovare (objednávaný tovar "vloží" kupujúci do elektronického nákupného košíka webového rozhrania obchodu),
* spôsobe úhrady kúpnej ceny tovaru,
* údaje o požadovanom spôsobe doručenia objednávaného tovaru,
* informácie o nákladoch spojených s dodaním tovaru
3.4. Pred zaslaním objednávky predávajúcemu je kupujúcemu umožnené skontrolovať a meniť údaje, ktoré do objednávky kupujúci vložil, a to aj s ohľadom na možnosť kupujúceho zisťovať a opravovať chyby vzniknuté pri zadávaní dát do objednávky. Objednávku odošle kupujúci predávajúcemu kliknutím na tlačidlo "OBJEDNÁVKA S POVINNOSŤOU PLATBY“. Údaje uvedené v objednávke sú predávajúcim považované za správne. Predávajúci bezodkladne po obdržaní objednávky toto obdržanie kupujúcemu potvrdí elektronickou poštou, a to na adresu elektronickej pošty kupujúceho uvedenú v užívateľskom rozhraní či v objednávke (ďalej len „elektronická adresa kupujúceho“).
4.1 Cenu tovaru a prípadné náklady spojené s dodaním tovaru podľa kúpnej zmluvy môže kupujúci uhradiť predávajúcemu podľa spôsobov ponúkaných v objednávkovom formulári, a to nasledovnými spôsobmi:
* v hotovosti pri vyzdvihnutí tovaru v mieste prevádzky predávajúceho na adrese: Sport-outdoor, Retail Park – budova TPD, Obchodná 11, 96001 Zvolen
* v hotovosti alebo platobnou kartou na dobierku v mieste, ktoré kupujúci určil v objednávke
* bezhotovostne prevodom na účet predávajúceho č.: IBAN: SK73 0200 0000 0029 3885 5551 vedený v spoločnosti VÚB, a.s., alebo SK79 7500 0000 0040 0607 1561 vedený v spoločnosti ČSOB, a.s. (ďalej len „ účet predávajúceho“)
* bezhotovostne prostredníctvom platobného systému PayPal
4.2 Spoločne s kúpnou cenou je kupujúci povinný zaplatiť predávajúcemu aj náklady spojené s balením a dodaním tovaru v dohodnutej výške. Ak nie je vyslovene uvedené inak, rozumejú sa ďalej kúpnou cenou aj náklady spojené s dodaním tovaru. Predávajúci nepožaduje od kupujúceho zálohu či inú obdobnú platbu. Týmto nie je dotknuté ustanovenie čl. 4.5 obchodných podmienok ohľadom povinnosti uhradiť kúpnu cenu tovaru vopred.
4.3. V prípade platby na dobierku je kúpna cena splatná pri prevzatí tovaru. V prípade bezhotovostnej platby je kúpna cena splatná do 7 dní od uzatvorenia kúpnej zmluvy.
4.7. Ak je to v obchodnom styku obvyklé alebo ak je tak ustanovené všeobecne záväznými právnymi predpismi, vystaví predávajúci ohľadom platieb realizovaných na základe kúpnej zmluvy kupujúcemu daňový doklad - faktúru. Predávajúci je platcom dane z pridanej hodnoty. Daňový doklad - faktúru vystaví predávajúci kupujúcemu po doručení tovaru nakupujúcemu a zašle ho v elektronickej podobe na elektronickú adresu kupujúceho, prípadne ho pošle priamo s objednaným tovarom.
5.1. Kupujúci berie na vedomie, že podľa ustanovenia § 7 zákona č.102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho v znení neskorších predpisov (ďalej len „zákon o ochrane spotrebiteľa“), nemožno okrem iného odstúpiť:
* od kúpnej zmluvy na dodávku tovaru upraveného podľa priania kupujúceho, tovaru zhotoveného podľa osobitných požiadaviek spotrebiteľa, tovaru vyrobeného na mieru alebo tovaru určeného osobitne pre jedného spotrebiteľa, ako aj tovaru, ktorý podlieha rýchlej skaze, zníženiu akosti, opotrebovaniu alebo zastaraniu,
* od kúpnej zmluvy o dodávke tovaru uzavretého v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov a ktorého ochranný obal bol po dodaní porušený
* od kúpnej zmluvy o dodávke zvukových záznamov, obrazových záznamov, zvukovoobrazových záznamov, kníh alebo počítačového softvéru predávaných v ochrannom obale, ak spotrebiteľ tento obal rozbalil
5.2 Ak sa nejedná o prípad uvedený v čl. 5.1 či o iný prípad, keď nemožno od kúpnej zmluvy odstúpiť, má kupujúci v súlade s ustanovením § 7 pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho právo od kúpnej zmluvy odstúpiť bez uvedenia dôvodu, a to do štrnástich (14) kalendárnych dní odo dňa prevzatia tovaru alebo od uzavretia zmluvy o poskytnutí služby, pričom je nevyhnutné, aby odstúpenie od zmluvy, respektíve oznámenie o odstúpení od zmluvy bolo v uvedenej lehote doručené predávajúcemu. Toto právo má kupujúci aj v prípade, ak si tovar objednaný prostredníctvom internetu vyzdvihol osobne v priestoroch výdajného miesta predávajúceho. V prípade, že predmetom kúpnej zmluvy je niekoľko druhov tovaru alebo dodanie niekoľkých častí, beží táto lehota odo dňa prevzatia poslednej dodávky tovaru. Ak predmetom kúpnej zmluvy je dodanie tovaru, kupujúci má právo odstúpiť od kúpnej zmluvy aj pred dodaním tovaru. Odstúpenie od kúpnej zmluvy môže kupujúci zasielať okrem iného na adresu prevádzky predávajúceho alebo na adresu elektronickej pošty predávajúceho – outland@outland.sk.
5.3. V prípade odstúpenia od zmluvy podľa čl. 5.2 obchodných podmienok sa kúpna zmluva od začiatku ruší. Tovar musí byť predávajúcemu vrátený do štrnástich (14) pracovných dní od odoslania odstúpenia od zmluvy kupujúcim predávajúcemu. Tovar je možné vrátiť aj osobne na adrese prevádzky predávajúceho. Ak odstúpi kupujúci od kúpnej zmluvy, nesie kupujúci náklady na vrátenie tovaru predávajúcemu, a to aj v tom prípade, keď tovar nemôže byť vrátený pre svoju povahu poštou. Tovar musí byť predávajúcemu vrátený úplný, nepoškodený, nepoužívaný a neopotrebovaný, čistý, s pôvodnými visačkami, a ak je to možné, v pôvodnom obale, tak aby bol schopný ďalšieho predaja. Kupujúci znáša akékoľvek zníženie hodnoty tovaru, ktoré bolo spôsobené jeho používaním nad rámec potrebný pre zistenie funkčnosti a vlastností tovaru. Vrátený tovar musí byť kupujúcim zaslaný na adresu prevádzky predávajúceho spolu so sprievodným listom, kde uvedie dôvod odstúpenia od kúpnej zmluvy (nie je povinné), a taktiež uvedie, či má záujem o výmenu vráteného tovaru za iný, alebo či žiada o vrátenie kúpnej ceny. V prípade vrátenia kúpnej ceny je povinný uviesť číslo bankového účtu, na ktorý mu bude kúpna cena za vrátený tovar vrátená.
5.5. V prípade odstúpenia od zmluvy podľa čl. 5.2 obchodných podmienok v súlade s §9 zákona o ochrane spotrebiteľa vráti predávajúci peňažné prostriedky poskytnuté kupujúcim (kúpna cena tovaru, prepravné a poštové náklady, poplatky) kupujúcemu bez zbytočného odkladu, najneskôr však do štrnástich (14) dní odo dňa doručenia oznámenia o odstúpení od kúpnej zmluvy, a to rovnakým spôsobom, akým ho predávajúci od kupujúceho prijal. Predávajúci je taktiež oprávnený vrátiť plnenie poskytnuté kupujúcim už pri vrátení tovaru kupujúcim či iným spôsobom, ak s tým kupujúci bude súhlasiť a nevzniknú tým kupujúcemu ďalšie náklady. Ak odstúpi kupujúci od kúpnej zmluvy, predávajúci nie je povinný vrátiť prijaté peňažné prostriedky kupujúcemu skôr, než mu kupujúci tovar vráti alebo preukáže, že tovar predávajúcemu odoslal.
5.6. Kupujúci berie na vedomie, že ak tovar vrátený kupujúcim bude neúplný, poškodený, opotrebovaný alebo čiastočne spotrebovaný, vzniká predávajúcemu voči kupujúcemu nárok na náhradu škody jemu tým vzniknutej. Nárok na náhradu vzniknutej škody je predávajúci oprávnený jednostranne započítať proti nároku kupujúceho na vrátenie kúpnej ceny, a teda predávajúci môže vrátenú kúpnu cenu znížiť o čiastku, ktorá bude zodpovedať poškodeniu alebo opotrebeniu.
6.4. Pri prevzatí tovaru od prepravcu je kupujúci povinný skontrolovať neporušenosť obalu tovaru a v prípade akýchkoľvek chýb toto bezodkladne oznámiť prepravcovi. V prípade zistenia porušenia obalu svedčiaceho o neoprávnenom vniknutí do zásielky nemusí kupujúci zásielku od prepravcu prevziať. Podpisom dodacieho listu od prepravcu, respektíve podpisom a prevzatím potvrdenia o zaplatení dobierky/prevzatí balíka kupujúci potvrdzuje, že obal zásielky obsahujúcej tovar bol neporušený.
Austria Belgium Bulgaria Česká Republika Denmark Estonia Finland France Germany Hungary Ireland Italy Latvia Liechtenstein Lithuania Luxembourg Netherlands Poland Romania Slovensko Slovenia Sweden United Kingdom
Prepravná služba GLS - kuriér *	0.00 € bez DPH
Osobné vyzdvihnutie na predajni *	0.00 € bez DPH
Pre zásielky nad 0.00 € s DPH je doprava pre tento spôsob doručenia zdarma.
PayPal 3.30 € s DPH
PayPal 0.00 € s DPH
Dobierkou - platba kuriérovi 3.30 € s DPH
Hotovosťou pri vyzdvihnutí na predajni 0.00 € s DPH
Dobierkou - platba kuriérovi 0.00 € s DPH
Prevodom na náš účet 3.30 € s DPH
Prevodom na náš účet 0.00 € s DPH
Pre zásielky nad 0.00 € s DPH je cena za spôsob platby zdarma.
7. Práva z chybného plnenia a reklamácie
7.1. Práva a povinnosti zmluvných strán ohľadom zodpovednosti predávajúceho z chybného plnenia sa riadi príslušnými všeobecne záväznými predpismi (Občiansky zákonník, Obchodný zákonník, Zákon o ochrane spotrebiteľa).
7.2. Predávajúci zodpovedá kupujúcemu za to, že predávaná vec je v zhode s kúpnou zmluvou a že tovar pri prevzatí nemá chyby. Zhodou s kúpnou zmluvou sa rozumie, že predávaná vec má akosť a úžitkové vlastnosti zmluvou požadované, predávajúcim, výrobcom alebo jeho zástupcom popisované, alebo na základe nimi vykonávanej reklamy očakávané, prípadne akosť a úžitkové vlastnosti pre vec takéhoto druhu obvyklé, že zodpovedá požiadavkám právnych predpisov, je v zodpovedajúcom množstve, miere alebo hmotnosti a zodpovedá účelu, ktorý predávajúci pre použitie veci uvádza alebo pre ktorý sa vec obvykle používa.
7.3. Ustanovenia uvedené v čl. 7.2 obchodných podmienok sa nepoužijú
* pri tovare predávanom za nižšiu cenu kvôli chybe, pre ktorú bola nižšia cena dohodnutá,
* na opotrebenie tovaru spôsobené jeho obvyklým užívaním,
* pri použitom tovare za chybu zodpovedajúcu miere používania alebo opotrebenia, ktorú tovar mal pri prevzatí kupujúcim,
* ak to vyplýva z povahy tovaru.
7.4. Práva z chybného plnenia a reklamácie uplatňuje kupujúci u predávajúceho na adrese jeho prevádzky: Obchodná 11, Retail Park – budova TPD, 96001 Zvolen. Za okamih uplatnenia reklamácie sa považuje okamih, kedy predávajúci dostal od kupujúceho reklamovaný tovar a spísal s kupujúcim reklamačný protokol/formulár. Tovar zakúpený online je možné reklamovať aj na diaľku (poštou). V takom prípade je kupujúci povinný poslať reklamovaný tovar čistý, hygienicky nezávadný a zabalený na adresu prevádzky predávajúceho spolu so sprievodným listom popisujúcim chybu. Za okamih uplatnenia reklamácie sa v tomto prípade považuje okamih, kedy bol reklamovaný tovar doručený predávajúcemu.
8.4 K mimosúdnemu riešeniu spotrebiteľských sporov z kúpnej zmluvy je príslušná Slovenská obchodná inšpekcia, so sídlom Prievozská 32, 827 99 Bratislava, internetová adresa: www.soi.sk. Pri riešení sporov medzi predávajúcim a kupujúcim z kúpnej zmluvy je možné využiť platformu pre riešenie sporov on-line nachádzajúcu sa na internetovej adrese https://ec.europa.eu/consumers/odr. Európske spotrebiteľské centrum v SR so sídlom Mlynské Nivy 44/A, 827 15 Bratislava 212, Slovenská republika, internetová adresa: http://esc-sr.sk/ je kontaktným miestom podľa Nariadenia Európskeho parlamentu a Rady EÚ č.524/2013, zo dňa 21.mája 2013 o riešení spotrebiteľských sporov on-line a o zmene nariadenia ES č.2006/2004 a smernice 2009/22/ES (nariadenie o riešení spotrebiteľských sporov on-line).
9.1 Svoju informačnú povinnosť voči kupujúcemu v zmysle čl.13 Nariadenia Európskeho parlamentu a Rady 2016/679 o ochrane fyzických osôb v súvislosti so spracovaním osobných údajov a o voľnom pohybe týchto údajov a o zrušení smernice 95/46/ES (všeobecné nariadenie o ochrane osobných údajov) (ďalej len „nariadenie GDPR“) súvisiacu so spracovaním osobných údajov kupujúceho pre účely plnenia kúpnej zmluvy, pre účely konania o tejto zmluve a pre účely plnenia verejnoprávnych povinností predávajúceho plní predávajúci prostredníctvom zvláštneho dokumentu.
9.2 Kupujúci súhlasí so zasielaním informácií súvisiacich s tovarom, službami alebo firmou predávajúceho a so zasielaním obchodných oznámení na elektronickú adresu alebo telefónne číslo kupujúceho. Ochrana osobných údajov kupujúceho alebo akéhokoľvek iného užívateľa webovej stránky, vrátane podmienok pre zasielanie obchodných oznámení, sa riadi pravidlami nakladania s osobnými údajmi, ktorých aktuálne znenie je k dispozícii tu.
10.1. Na webovej stránke sú používané tzv. cookies. Kupujúci súhlasí s ukladaním tzv. cookies na jeho počítač. V prípade, že je nákup na webovej stránke možné uskutočniť a záväzky predávajúceho z kúpnej zmluvy plniť, bez toho, aby dochádzalo k ukladaniu tzv. cookies na počítač kupujúceho, môže kupujúci súhlas podľa predchádzajúcej vety kedykoľvek odvolať.
11.1. Ak nebude dohodnuté inak, všetka korešpondencia súvisiaca s kúpnou zmluvou musí byť druhej zmluvnej strane doručená písomne, a to elektronickou poštou, osobne alebo doporučene prostredníctvom prevádzkovateľa poštových služieb (podľa výberu odosielateľa). Kupujúcemu je doručované na adresu elektronickej pošty uvedenú v jeho užívateľskom účte.
12.1. Ak vzťah súvisiaci s použitím webovej stránky alebo právny vzťah založený kúpnou zmluvou obsahuje medzinárodný (zahraničný) prvok, potom strany dojednávajú, že vzťah sa riadi slovenským právom. Týmto nie sú dotknuté práva spotrebiteľa vyplývajúce zo všeobecne záväzných právnych predpisov. Voľbou práva nie je kupujúci zbavený ochrany, ktorú mu poskytujú ustanovenia právneho poriadku, od ktorých nie je možné sa odchýliť, a ktoré by sa inak v prípade neexistencie voľby práva použili podľa ustanovenia čl.6 odst.1 Nariadenia Európskeho parlamentu a Rady (ES) č.593/2008 zo dňa 17. júna 2008 o práve rozhodnom pre zmluvné záväzkové vzťahy (Rím I). Prípadné spory možno riešiť tiež mimosúdnou cestou. V takomto prípade kupujúci môže kontaktovať subjekt alternatívneho riešenia sporu, ktorým je Slovenská obchodná inšpekcia či spor riešiť on-line prostredníctvom na to určenej ODR platformy, ktorá je dostupná na https://ec.europa.eu/consumers/odr.
12.2. Dozor nad ochranou osobných údajov vykonáva Úrad na ochranu osobných údajov Slovenskej republiky. Slovenská obchodná inšpekcia vykonáva vo vymedzenom rozsahu okrem iného dozor nad dodržiavaním zákona o ochrane spotrebiteľa.
12.5 Predávajúci si vyhradzuje právo meniť a dopĺňať obchodné podmienky a reklamačné podmienky aj bez predchádzajúceho upozornenia kupujúceho. V prípade zmeny obchodných podmienok alebo reklamačných podmienok, sa riadi celý proces nákupu prostredníctvom tých obchodných podmienok, ktoré boli platné v momente odoslania objednávky kupujúcim a tieto sú prístupné na internetovej stránke predávajúceho.
12.6 Odoslaním objednávky kupujúci potvrdzuje, že si prečítal obchodné podmienky ako aj reklamačné podmienky a súhlasí s ich znením.
12.7 Pokiaľ kupujúci - spotrebiteľ nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva, má možnosť obrátiť sa na predávajúceho so žiadosťou o nápravu. Ak predávajúci na žiadosť o nápravu odpovie zamietavo alebo na ňu neodpovie do 30 dní odo dňa jej odoslania, spotrebiteľ má v zmysle §12 zákona č. 391/2015 Z.z. o alternatívnom riešení spotrebiteľských sporov a o zmene a doplnení niektorých zákonov právo podať návrh na začatie alternatívneho riešenia svojho sporu. Príslušným subjektom na alternatívne riešenie spotrebiteľských sporov je Slovenská obchodná inšpekcia alebo iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky. Spotrebiteľ zároveň môže na podanie návrhu na alternatívne riešenie svojho sporu využiť platformu pre riešenie sporov on-line, ktorá je dostupná na http://ec.europa.eu/consumers/odr/.
12.8 Kontaktné údaje predávajúceho:
* adresa pre doručovanie: OUTLAND s.r.o., prevádzka Sport-outdoor, Retail Park – budova TPD, Obchodná 11, 96001 Zvolen
Tieto obchodné podmienky nadobúdajú platnosť a účinnosť od 24.5.2018.
V Lučenci dňa 24.5.2018 - Outland s.r.o.
Internetový obchod EasyShop© IT STUDIO s.r.o.

References: čl. 4
 § 7
 čl. 5
 § 7
 čl. 5
 čl. 5
 §9
 čl. 7
 čl.13
 čl.6
 §12